TÁJÉKOZTATÓ
A Bursa Hungarica Felsőoktatási Önkormányzati Ösztöndíjpályázatról

Tiszaszentmárton Község Önkormányzat Képviselő-testülete csatlakozott a Bursa Hungarica Felsőoktatási Önkormányzati Ösztöndíjpályázat 2027. évi fordulójához. A pályázat két típusra lett kiírva a korábbi évekhez hasonlóan („A” típusúra és „B” típusúra).

 Az „A” típusú pályázatra azok a hallgatók jelentkezhetnek, akik az önkormányzat illetékességi területén lakóhellyel rendelkeznek, hátrányos helyzetűek szociálisan rászorulók, illetve akik felsőoktatási intézményben felsőoktatási hallgatói jogviszony keretében teljes idejű (nappali tagozatos) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben osztatlan képzésben vagy felsőfokú, illetve felsőoktatási szakképzésben folytatják tanulmányaikat.
A „B” típusú pályázatra olyan tanulók jelentkezhetnek, akik az önkormányzat illetékességi területén lakóhellyel rendelkeznek, hátrányos helyzetűek szociális rászorulók (a 2026/2027. tanévben utolsó éves, érettségi előtt álló középiskolás, illetve felsőfokú diplomával nem rendelkező, felsőoktatási intézménybe felvételt még nem nyert, érettségizett) 
illetve azok, akik a 2026/2027. tanévtől kezdődően felsőoktatási intézményben teljes idejű (nappali tagozatos) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.
A pályázati űrlapokat a hallgatóknak, tanulóknak a www.emet.gov.hu oldalon lehet elérni.

A pályázat beadáshoz az Eper-Bursa rendszerben pályázói regisztráció szükséges. A regisztrációt követően tölthetők fel a pályázói adatok a rendszerben. A személyes és a pályázati adatok feltöltését követően a pályázati űrlapot kinyomatva és aláírva kell a települési önkormányzat polgármesteri hivatalába benyújtani.
Pályázat mellékleteként benyújtandó: 
· eredeti hallgatói jogviszony igazolás/annak hiteles másolata,
· a pályázóval egy háztartásban élők jövedelemigazolása (a benyújtást megelőző hónap nettó havi jövedelemről), valamint 

· a pályázó szociális körülményeinek megítélését elősegítő géppel vagy kézzel írott és saját kezűleg aláírt nyilatkozata. A nyilatkozat megírásához szükséges mintát a Tájékoztató melléklete tartalmazza.
A Pályázattal kapcsolatos részleteket a pályázati kiírás Általános Szerződési Feltételei, valamint Tiszaszentmárton Község Önkormányzata Képviselő-testületének 70/2026. (IX.9.) önkormányzati határozata tartalmazza!
Pályázatok benyújtási határideje: 2026. november 05,
                     Tiszabezdéd Község

                                                                                             Önkormányzata Képviselő-testülete 
